TRIBUNAL TA' REVIŻJONI AMMINISTRATTIVA MAĠISTRAT DOTTOR SIMONE GRECH B.A. LL.D. MAG. Agnese Reiff vs Awtorita' tal-Artijiet Illum it-Tnejn, 9 ta' Awwissu 2021 It-Tribunal, Ra r-rikors ta' l-appell ta' Agnese Reiff ppreżentata fis-17 ta' Frar 2021 fejn ippremetta: "Illi l-esponenti intavolat applikazzjoni mal-Awtorita intimata sabiex tqiegħed kiosk u sit imwejjed u siġġijiet fi triq ix-Xwejni, Għajnsielem Għawdex (applikazzjoni numru GLA/ 2020/0503' u talbet il-kunsens tal-istess Awtorita' tal-Artijiet biex tissottometi Development Planning Application a tenur tal-artikolu 71(4) tal-Kap 552 tal-Ligijiet ta' Malta. Illi permezz ta' ittra datata 25 ta' Jannar 2021 l-Awtorita' appellata iddecidiet billi cahdet l-applikazzjoni tal-esponenti u dan minhabba li skond l-istess Awtorita': "Proposal is not compatible with the use of public land within a residential area. Paġna 1 minn 19 Illi l-esponenti ħasset ruħha aggravata b'din id-decizjoni u ghalhekk qieghda tinterponi dan l- umili appell minnha. Illi l-aggravju huwa car u manifest u jikkonsisti fis-segwenti: Id-decizjoni tal-Awtorita' intimata hija arbitrarja, irragenvoli u tikkostitwixxi abbuz tas-setgha ghaliex tmur kontra l-istess policies li l-istess Awtorita' rabtet lilha nnifisha bihom, mhijiex biżżejjed motivata u tmur kontra l-ligi u kontra kull certezza legali: 1. Nuqqas ta' Motivazzjoni. Ir-raguni li tat l-Awtorita' hij ali talba magħmla mill- appellanti mhijietx kompatibbli ma l-użu tal-art pubblika f'area residenzjali. U għal dan il- fini iċċitat l-Policy P6 tal-OCA (Outdoor Catering Areas) policy. Il Policy P2 Public Access and Amenities hi abbozzata f'termini ġeneriċi ħafna u tinkludi fatturi li għandhom jiġu mħarsa mill Outdoor Catering Areas. Ma huwiex indikat liema minn dawn l-aspetti l-ap- plikazzjoni tal-appellanti qiegħda tikser jew tmur kontra, għalkemm l-istess Policy tibda biex tgħid li Outdoor Catering Areas f'żoni residenzjali ma humiex normalment kkundisrati fa- vovervolment iżda ma hemm ebda projbizzjoni kontra assoluta tagħhom. (i) ma hemm imkien definit x'jikkostitwixxi "żona residenzjali" u jekk l-area li dwarha applikat l-appellanti ghandhiex tiġi kkunsidrata bħal żona residenzjali. Għalhekk in kwantu li l-istess Awtorita' qiegda tikkunsidra l-area fuq liema saret l-applikazzjoni bħala area residenzjali, l-istess Awtorita' qiegħda timxi b'mod ar- bitrarju 'u d-deċiżjoni tagħha ma hija msejjsa fuq ebda parametru oggettiv li wiehed jista' jagħmel riferenza għalihom. Daqqa t'għajn fuq, fuq, tal-pjanta annessa u fotgrafiji esebiti juri li dik iz-zona hija waħda faċata tal-bajja tax Xwejni u l-ftit bini li hemm huwa reċenti u ma hemmx la ffullar u lanqas preponderanza ta' nies jabitaw fl-inħawi b'tali mod li dak li l-Policy P2 trid tipprova tittuleta u cioe' li r- "residential amenity" mhijiex sejjra tiġi ridotta jew imnaqqsa minħabba l-ħsejjes ("noise") u rwejjaħ ("odours"). Infatti biswit il-post fejn applikant l-appellanti, il- barra mit-triq iżda fuq art pubblika težisti diġa' Outdoor Catering Area ta' terzi li qed tiffunzjona. Din l-Outdoor Catering Area hija bogħod mill-bini prattikament daqs il-post li dwaru appikat l-appellanti. (ii) Fi kliem iehor, wieħed għandu jifhem, (u dan għaliex l-ittra tat-25 ta' Jannar 2021 ma tgħidux) li l-Awtorita' appellata ddeċidiet li tirrifjuta l-applikazjoni minħabba l-fatt li fil-Policy fuq imsemmija jingħad li normalment applikazzjonijiet ta' dan it- tip f'żoni residenzjali ma jkunux kkunsidrati b'mod favorevoli u xejn aktar. Iżda l-istess Policy ma tgħidx li dawn it-tipi ta' applikazzjonijiet għandhom jigu rifjutati fi kwalunkwe każ u bħala regola ġenerali. Il-fatti li ma hemmx din il-projbizzjoni totali ipoġġi l-obbligu fuq l Awtorita' li tispejga għaliex f'dan il-każi ddeċidiet li tirrifjuta. Ma setgħetx tistrieħ fuq dak li tipprovdi l-Policy P2. Għaliex il-Policy P2 ma tipprojbixxix applikazzjonijiet ta' dan it-tip f'kull kaž. Ghaliex l-Awtorita' appellata ma tghid xejn fl-ittra tagħha dwar kwistjonijiet oħrajn li ssemmi l-istess Paġna 2 minn 19 Policy bħal ngħidu aħna ostruzzjonijiet għal aċċess "to public and private utilities including storm water drainage pits, the use of public trasposrt, etc ...etc. ...". (iii) Ghalhekk isegwi li l-Awtorita' Pubblika naqset li tagħti ragunijiet xierqa u moti- vazzjoni għad-deċiżjoni tagħha a tenur tal-artikolu 3 (2) (h) tal-Kap 490 tal Liġi- jiet ta' Malta. Id-deċiżjoni tal-Awtorita' appellata lanqas ma hi raġonevoli skond iċ- ċirkustanzi tal-każ. Wieħed mill-pilastri tal-ġustizzja amministrattiva huwa li fid- deċiżjonijiet tagħha u fl-użu tad-diskrezzjoni, l-Awtorita' Amministrattiva trid tkun raġonevoli. Ir-raġonevolezza hija l-bażi ta' kull użu ta' diskrezzjoni li mhuwiex arbitrarju. Lanqas ma tista' l-Awtorita' Amministrattiva tiskaġuna lilha nfisha billi ticčita policies li għamlet hi stess għal gwida tagħha u li bihom hi stess intrabtet. Lilhinn minn dak kollu li jipprovdi l-Guidlines on Outdoor Catering Areas on Public Open Spaces, wieħed irid jara jekk id-deċiżjoni li ħadet l-Awtorita' appellata hijiex waħda raġonevoli imqar jekk din tosserva l-"guidlines" jew "policies" li l-istess Awtorita' ddikjarat li sejra tosserva. Għaliex minkejja l- policies u l-guidlines xorta waħda nibqgħu fl-isfera tal-użu tad- diskrezzjoni u l-użu tad-diskrezzjoni, minkejja li din tkun xi ħaġa strutturata skond il- policies u l-guidlines, xorta waħda tista' tirriżulta irraġonevoli meta applikata għal każ partikolari. Ir-rifjut tal-Awtorita li tapprova l applikazzjoni tal-esponenti hija irragonevoli għaliex: Ftit metri l-bogħod u proprju faċċata tas-sit li dwaru saret l-applikazzjoni diga jeżisti Outside Catering Area ieħor. Ftit metri l-bogħod jeżitu catering establish- ments oħrajn fl-istess inħawi kif jiġi ppruvat waqt it-trattazzjoni ta' dan l-appell li żgur ma jawgurawx li r-residential amenty mhijiex ridotta skond ma tgħid il- Policy P2 għal dak li huma hsejjes u rwejjaħ. (ii) Hawnhekk si tratta minn bajja popolari (il-bajja tax-Xwejni) iffrekwentata minn ħafna nies kemm għall għawm kif ukoll għall passiggati u ż-żieda ta' Outside Ca- tering Area mal-catering facilities li diga' jeżistu f'dik iż-żona hija xi haga benefi- kanti ghall pubbliku li jiffrekwenta dawk l-inħawi kif ukoll in sintonija mal- ambjent fejn sejra tkun. Outside catering Area hija l-iktar ħaġa li tmur u tkun farmonija f'żona turisitka u rikrejattiva. (iii) Mhuwiex raġonevoli li tirrifjuta permess għal Outside Catering Area meta l-inħawi fejn hu propost li jkun hemm l-OCA huwa diga' kommess b'numru kbir ta' stab- bilimenti tal-Catering kemm dawk tat-tip li għalih tirreferi l-applikazzjoni tal-ap- pellanti kif ukoll oħrajn bħalma huma r-restaurants u snack bars li jeżistu diga f'dawk l-inhawi. Decizjoni Diskriminatorja. Huwa ovvju li d-deċiżjoni tal-Awtorita' appellata fil-konfront tal-appellanti toħloq sitwazzjoni diskriminatorja u dana għaliex jekk wieħed jieħu l-kuntest Paġna 3 minn 19 fejn qiegħed jintalab il-permess għal OCA wieħed isib li l Awtorita' apellata jew l-awturi tagħha taw il-kunsens tagħom għal ħruġ ta licenza simili għal dik li qiegħda titlob l-appellanti sew fiż-żona specifika fejn qieghed jintalab il-kunsens sew f'inhawi simili oħrajn. U dana għaliex datum sed non concessum li hawn si tratta minn żona residenzjali, liċenzi bħal dik li qiegħda tintalab mill-appellanti inħarġu sew fl-istess żona kif ukoll f'żoni oħrajn "resi- denzjali". Biżżejjed wieħed jagħmel riferenza għal dawki 1-OCA li jeżistu sew f'dik l-area, kif ukoll f'Marsalforn Għawdex li il-bajja tax-Xwejni tagħmel parti minnha. L-esponenti qiegħda tesebixxi id-dokumnti "E","F","G", "H" u "I" li huma fotografiji li juri "outdoor furniture"f'żoni fejn hemm ħafna bini u fejn joqgħodu n-nies. Dan juri li inħarġu permessi oħrajn f'żoni residenzjali minhajr ebda impunita' u proprju għaliex il- Policy P2 mhijiex projbitiva kontra l-ħruġ ta' permessi simili anke f'żoni residenzjali. Imma allura l-Awtorita' appellata m'għandhiex tuża d-diskrezzjoni tagħha b'mod diskriminatorju inkella b'tali mod li toħloq diskriminazzajoni fil-konfront tal-applikant. Mhix Proporzjonata. Id-deċiżjoni tal-Awtorita' appellata mhix proprzjonata. Jekk ir-raġuni għaliex l-Awtorita' appellata trid tirrifjuta l-kunsens tagħha għall OCA in kústjoni u tib- baża ruhha fuq dak li jinghad fil-Policy P2 allura wiehed għandu jifhem li r-raġuni ta' dan ir-rfjut huwa li jiġu evitati hsejjes u irwejjah. Iżda hawnhekk ukoll l-Awtorita naqset: l-Awtorita appellata ma kkonstatatx jekk fil-każ in eżami l-appellanti hijiex sejra tikkawża xi hsejjes inkella hix ser thalli xi iwejjah intollerabbli bit-tip ta' facilitajiet li toffri. (ii) Harget rifjut fuq presunzjoni mingħajr verifika u mingħajr ma effetivimanet qieset jekk l iskop li trid tilhaq, u cioe' li taqta' jew tnaqqas l-irwejjaħ u l-hsejjes jista' jintlaħaq b'xi mod ieħor bla ma necessarjament tirrifjuta li taghti l-kunsens taghha. Barra minn hekk ta' min jistaqsi jekk, biex wiehed jillibera żoni residenzjali minn irwejjaħ jew ħsejjes huwiex meħtieq necessarjamernt ir-rifjut totali tal-kunsens meta l-istess ghan jista' facilment jintlahaq billi jigu mposti fil-licenza certu kunduzzjini- jiet u jsir minn żmien għal żmien il-verifiki u kontrolli mehtiega. GHALDAQSTANT u ghar-ragunijiet fuq esposti u ghal dawk ir-ragunijiet l-ohra illi jirrizultaw waqt it-trattazzjoni ta' dan l-appell, l-esponenti filwaqt li jirrizerva li jipprezenta provi ulterjuri in sostenn tas-suespost, jitlob bir-rispett lill dan it-Tribunal sabiex joghgbu jhassar u jirrevoka d-decizjoni tall-Awtorita intimata tal-25 ta' Jannar 2021u minflok jilqa' l- Paġna 4 minn 19 applikazzjoni sureferita tal-esponenti billi tagħti l-kunsens tagħha u tissottometti Development Planning Application a tenur talArtikolu 71(4) tal-Kap 552 tal-Ligijiet ta' Malta. Bl-ispejjez kontra l-Awtorità appellata." Ra r-risposta ta' l-Awtorita' ta' l-Artijiet ppreżentata fl-4 ta' Marzu 2021 fejn ġie eċċepit: "1. Illi l-Awtorita' esponenti ġiet notifikata bir-rikors fl-ismijiet hawn fuq imsemmija fid-19 ta' Frar 2021, u l-istess esponenti ġiet mogħtija ghoxrin gurnata cans biex tirrispondi; Illi r-rikorrenti appellanta applikat permezz tal-Applikazzjoni tat-tip GLA12 u liema applikazzjoni iġġib in-numru GLA12/2020/0503 għal-'To place Kiosk as indicated in the plans and also 6 tables with chairs, at Triq Xwejni, Għajnsielem-Gozo MFN1613'. Illi permezz ta' deċiżjoni ikkomunikata lill-applikant datata il-25 ta' Jannar 2021, l- esponenti infurmat lill-istess li t-talba li saret permezz ta' din l-applikazzjoni kienet qed tiġi miċħuda u dan minħabba li 'Proposal is not compatible with the use of the public land within a residential area. Illi filwaqt li l-motivazzjoni aħħarijja hija elenkata fl-ewwel sentenza tar-raġunijiet għar- rifjut (il-parti sottolinejata fil-paragrafu numru 3), ir-referenza għall-policy hija biss referenza motivazzjoni. Illi fl-ewwel lok, l-esponenti tirrileva illi id-deċiżjoni appellata hija raġjonevoli u li bl-ebda mod ma tikkostitwixxi abuzz ta' setgħa' u dan stante illi din bl-ebda mod ma tmur kontra il-liġi u/ jew policy. Illi r-rikorrenti appellanta ħasset ruħa aggravata b' din id-deċiżjoni u għaldaqstant interponiet l-appell odjern, liema huwa ibbażat fuq erbgħa aggravji, liema qegħdin jiġu mwieġba mill-esponenti kif ġej; spjegazzjoni għall-istess ulterjuri ta' Nuqqas ta' Motivazzjoni 7. Illi permezz ta' dan l-ewwel aggravju, l-appellanta issostni illi l-esponenti naqqset milli timmotiva id-deċiżjoni tagħha, u dan minħabba li hija iċċitat biss il-policy li fuqha ibbażat id-deċiżjoni. Illi l-motivazzjoni mgħotijja mill-Awtorità esponenti fid-deċiżjoni tagħha tissodisfa l- prinċipju amministrattiv "the duty to give reasons", u sussegwentement hija wkoll ċara biżejjed sabiex ir-rikorrenti setgħu jifhmu ir-raġuni wara id-deċiżjoni. Paġna 5 minn 19 Illi dan l-istess Onorabbli Tribunal, f' deċiżjoni tat-8 t' Ottubru 2018 fl- ismijiet Gary Montague vs Il-Kummissarju tal-Pulizija qal "Illi l-motivazzjoni wara decizjoni amministrattiva hija essenzjali, anke jekk il-ligi tkun siekta, sabiex ic- cittadin jitpogga f'posizzjoni li jifhem ir-raguni tar-rifjut u jekk ihossu aggravat bl-istess decizjoni tal-istess motivazzjoni." appell jintavola jista' Illi dan jikkonferma kif l-Awtorità esponenti tat deċiżjoni b' raġunijiet motivati biżżejjed sabiex saħansitra ir-rikorrenti setgħu jintavolaw u jimmotivaw dan l-Appell odjern, kif fl- aħħar mill-aħħar huwa fid-dritt tagħhom illi jgħamlu. Illi dan l-Onorabbli Tribunal irritjena ukoll li deċiżjoni t' Awtorità pubblika għandha tkun ċara, iżda dan ma jfissirx illi din trid tkun elaborata daqs pronunzjament ta' xi Qorti, dan basta li jekk eventwalment l-Awtorita' tintalab tagħti spjegazzjoni, hija tagħmel dan. Issir referenza għad-deċiżjoni fl-ismijiet Salvatore Pullicino vs L-Awtorita tal- Artijiet tat-18 ta' Diċembru 2020 deċiża minn dan l-Onorabbli Tribunal. Tali talba għall-spjegazzjonijiet ulterjuri qatt ma saret mir-rikorrenti appellanta, u dan anke jekk kien hemm kuntatt sussegwenti mal-case officer kif ser jiġi pruvat fil-mori tal- proċeduri. Illi lanqas huwa minnhu li hemm xi dubju dwar x' jikkostitwixxi "żona residenzjali", u jekk l-area li dwarha applikat l-appellanta għandhiex titqies bħala tali. L-Awtorità għamlet konsiderazzjonijiet oġġettivissimi fir-rigward, u dan anke kif ser jiġi pruvat fil-mori ta' dawn il-proċeduri. Illi l-Awtorita esponenti ma ħarġet l-ebda permess għal- kiosk u mwejjed u siġġijiet simultattivament, la biswit is-sit in kwistjoni u lanqas f' zoni oħra. Illi l-espoennti lanqas ma ħarġet xi permess ta' encroachment fiż-żona għat-tqegħid ta' kiosks oħra fl-area residenzjali in kwistjoni. Illi kull applikazzjoni tiġi ikkunsidrata b' mod individwali. Is-sitwazzjoni relattiva tal- applikazzjoni odjerna (inkluż l-operat ta' kiosk u l-inkonvenzjenzi illi dan jiġġenera lir- residenzi) hija ferm differenti minn dik ta' encroachment għal-mwejjed u siġġijiet. Illi oltre mis-suespost, id-deċiżjoni tal-esponenti hija wkoll waħda ċara u speċifika, u dan fid-dawl tal-motivazzjoni illi dan l-użu m' huwiex kompattibli ma użu ta' art pubblika f' żona residenzjali. Din il-konsiderazzjoni hija konsiderazzjoni li l-esponenti hija legalment obbligata li tagħmel, u dan hekk kif l-esponenti hija mogħnijja bil-funzjoni u r- responsabilta' tal-amministrazzjoni bl-akbar mod assolut tal-Art kollha tal-Gvern ta' Malta, sabiex isir l-aħjar użu tal-art. Dan skont il-Kapitlu 563 tal-Liġijiet ta' Malta. Paġna 6 minn 19 Illi fid-dawl tas-suespost dan l-ewwel aggravju ma jsegwix, u dan stante li l-esponenti immotivat id-deċiżjoni tagħha b'mod ċar u inekwivoku, tant illi kif ġja ritenut, l-appellanta tpoġġiet f' posizzjoni sabiex tintavola u timmotiva l-appell odjern. Mhix Raġjonevoli 17. Illi ma hemm l-ebda dubju dwar il-fatt li kwalunkwe deċiżjoni ta' Awtorita' pubblika għandha tkun raġjonevoli, madankollu ma jistax jingħad illi d-deċiżjoni appellata m'hijiex waħda raġjonevoli, u dan kif ser jigi ukoll pruvat fil-mori ta' dawn il-proċeduri. Illi ta' min jinnota ukoll illi l-OCA Policy ma hijiex solament policy tal-Awtorita esponenti, iżda policy konġunta għall- Awtorita' tat-Trasport f' Malta, l-Awtorita tal- Ippjanar u kif ukoll L-Awtorita tat-Turiżmu f' Malta. Illi l-esponenti bl-ebda mod ma skaġunat lilha innifisa billi iċċitat l-imsemmijja policy. Hekk kif diġa spjegat, l-imsemmijja policy issemmiet biss b' mod ulterjuri u spjegattiv. Il- konsiderazzjoni raġjonevoli tal-esponenti tirriżulta direttament mill-kunsiderazzjonijiet li l- esponenti għamlet fid-dawl tal-obbligu impost fuqha mill-Kapitlu 563. Dan kif ser jiġi pruvat ukoll fil-mori tal-proċeduri odjerni. Illi l-appellanta tissolevva tlett punti għaliex fil-fehema tagħha l-imsemmijja deċiżjoni hija irraġjonevoli; Illi l-ewwel punt sollevat mill-appellanta huwa illi diga jeżisti Outside Catering Area, u Catering establishments ftit metri l-boghod. Illi kif ġja ġie ritenut, l-esponenti jew il-predeċessuri tagħha qatt ma ikkonċedew xi titolu prekarju (encroachment) fuq art pubblika fl-imsemmijja żona residenzjali sabiex tkun tista titpoġġa xi kiosk oħra. Il-konsiderazzjonijiet tal-esponenti jirrelataw biss mad-devoluzzjoni ta' art pubblika, u għalldaqstant il-presenza ta' catering establishments u/jew kisosk fuq art privata, jew li jinsabu fuq art pubblika illegalment, u/jew il-barra miż-żona residenzjali, ma jistgħux iservu sabiex tiġi skrutinizzata ir-raġjonevolezza tad-deċiżjoni tal-esponenti, aktar u aktar meta l- permessi relattivi għall-operat tal-imsemmijja catering establishments m'huwiex fil- kompitu tal-esponenti. Apparti minn dan, l-applikazzjoni odjerna għandha tiġi ikkunsidrata b'mod individwali . L-esponenti tirreferi għad-deċizjoni tal-Qorti tal-Appell Inferjuri tal-4 t' Ottubru 2019 fl-ismijiet 'Camilleri Galea Alsaied Jaggers vs L-Awtorita tal-Artijiet'. L-Applikazzjoni odjerna titratta it-tqeghid ta kiosk, u mhux biss ta' mwejjed u siġġijiet, u l-konsiderazzjonijiet illi l-esponenti trid tagħmel f' dawn l-istanzi huma differenti. Paġna 7 minn 19 Illi t-tieni punt sollevat mill-appellanta huwa li l-post huwa bajja popolari u iffrekwentata minn ħafna nies, u li għalhekk iz-zieda ta' Outside Catering Areas hija benefikanti għall-pubbliku in ġenerali. Illi f' dan ir-rigward, l-esponenti tirrileva illi l-fatt li bajja hija popolari u ffrekwentata minn ħafna nies bl-ebda mod ma jista jiddetermina l-irraġjonevolezza tad-deċiżjoni tal-esponenti. Dan aktar u aktar meta r-rikorrenti appellanta qiegħeda titlob illi tingħata art pubblika, sabiex fuqha teżerċita n-negozju għall-gwaddan personali tagħha. Dan meta din l-art tista titgwda b' diversi modi oħra mill-ammont konsiderevoli ta' persuni li jiffrekwentaw iz-zona, fosthom bħala parkeġġ jew għar- rikreazzjoni ġenerali tagħhom. Illi t-tielet punt sollevat mill-appellanta huwa li hemm diġa numru ta' stabbilimenti oħra, b' mod partikolari restaurants u snack bars li jeżistu diġa fl-inħawi. Illi kif ġja ġie ritenut, il-kunsiderazzjonijiet li tagħmel l-esponenti solament jirrelataw mal-użu tal-art pubblika in kwistjoni, u għaldaqstant il-presenza ta' restaurants jew snack bars fuq art privata fl-istess żona, bl-ebda mod ma jinċidu jew jirrelataw mad- deċiżjoni tal-esponenti. Barra minn dan, iċ-ċirkostanzi relattivi mal-applikazzjoni odjerna huma konsiderovlment differenti min sitwazzjoni ta' tqegħid ta' kiosk. Il- presenza ta' stabbilimenti oħra fiż-żona bl-ebda mod ma għandhom jimpinġu fuq l- mod ta' kif għandu jintuża dan is-sit pubbliku. Illi in vista tas-suespost, dan l-Onorabbli Tribunal għandu jara jekk id-deċizjoni tal- Awtorita esponenti sabitx bilanċ bejn l-interess tal-pubbliku in ġenerali, inkluż dawk li jiffrekwentaw il-bajja u l-interessi tal-istess pubbliku fuq l-art in kwistjoni, vis-a-vis l-uzu propost ta' dik l-art tal-istess pubbliku għall- negozju privat. L-Awtorita tirrileva illi permezz tad-deċiżjoni tagħha hija sostniet dan il-bilanċ u għaldaqstant id-deċiżjoni tagħha kienet waħda raġjonevoli. Illi għalldaqstant, tali konsiderazzjonijiet sollevati mill-appellanta, ċertament ma jistgħux jintużaw sabiex jiġi eżaminat jekk id-deċiżjoni tal-esponenti kinietx raġjonevoli jew le. Deċiżjoni Diskriminatorja 23. Illi fir-rigward ta' dan l-aggravju, l-esponenti teċepixxi li m'huwiex kompitu ta' dan l-Onorabbli Tribunal sabiex jeżamina jekk deċiżjoni tal-Awtorita hijiex waħda diskriminatorja jew le. Illi f' dan ir-rigward issir referenza għad-deċiżjoni tal-Qorti tal-Appell Inferjuri (liema appell ġie intavolat wara deċiżjoni ta' dan l-Onorabbli Tribunal) fl-ismijiet John Baza vs l-Awtorita tal-Artijiet deċiża nhar it-30 t' April 2019. It-Tribunal fid-deċiżjoni tiegħu issollevva illi huwa ma kienx il-foro Paġna 8 minn 19 kompetenti sabiex jiddeċidi materja ta' diskriminazzjoni. Il-Qorti tal-Appell iżda marret oltre minn hekk fejn irriteniet li 'hi tal-fehema li l-użu tal-kelma diskriminazzjoni hi barra minn lokha. Diskriminazzjoni sseħħ fejn persuna tiġi tratta b' mod differenti minn ħaddieħor minħabba ċerti karatteristiċi.' Illi kien hemm istanzi iżda fejn dan l-Onorabbli tribunal, u anke l-Qorti tal- Appell Inferjuri eżaminaw l-element ta' konsistenza, fid-deċiżjonijiet t' Awtorità pubblika. Madankollu il-kwistjoni ta' konsistenza m' hijiex waħda mill-aggravji tal-appellanta, u għalldaqstant ma tistax tiġi ikkunsidrata minn dan l-Onorabbli Tribunal. Illi mingħajr preġudizzju għas-suespost, l-esponenti xorta waħda twieġeb is-segwenti għall-aggravju odjern, kif ġej; Illi fl-ewwel lok, u kif ġja ġie spjegat, l-esponenti, u l-predeċessuri tagħha qatt ma ħarġu xi permess għat-tqegħid ta' kiosk, u jew ta kiosk u mwejjed u siġġijiet fis-sit in kwistjoni. Kwalunkwe permess mogħti jinsab il-barra miż-żona residenzjali. Il- presenza ta' kiosks oħra fiż-żona residenzjali m'hijiex koperta bil-permess relattiv tal-esponenti. Illi l-allegazzjoni li nħarġu permessi oħrajn f' żoni residenzjali, trid għalhekk tiġi sustanzjata mill-appellanta. Illi għalhekk l-appellanta ma ġiet diskriminata bl-eda mod permezz tad-deċiżjoni tal-esponenti. Apparti minn hekk, dan juri ukoll illi l-esponenti imxiet dejjem b' mod konsistenti fid-deċiżjonijiet tagħha fiż-żona relattiva. Illi l-esponenti issostni ukoll illi anke jekk x-Xwejni tagħmel parti mill-bajja ta' Għajnsielem, iċ-ċirkostanzi bejn iż-żewġ żoni jiddiferixxu konsiderevolment. Dan ukoll jirriżulta mill-fatt illi filwaqt li Għajnsielem huwa kopert b' Master Plan, il- bajja tax-Xwejni ma hijiex, u għalhekk dawn iż-żewġ żoni huma regolati b' mod separat u differenti. Mhix Proporzjonata 31. Illi l-appellanta teċepixxi illi d-deċiżjoni ma hijiex waħda proporzjonata billi fil-fehema tagħha, l-esponenti ma kkonstatax jekk l-appellanta hijiex ser tikkawża xi ħsejjes jew tħalli xi irwejjaħ intollerrabli. Matthews), u ssostni illi rrifjut m'huwiex proporzjonali mal-għan li jrid jilħaq l-Gvern, u li skont hi huwa li ma jkunx hemm ħsejjes jew irwejjaħ. Illi l-esponenti, anke kif jirriżulta mid-deċiżjoni tagħha, u anke mill-obbligi mogħtijja lilha mill-liġi, hija amministratur tal-art, u konsiderazzjonijiet u għalldaqstant il-kwistjonijiet Paġna 9 minn 19 tal-irwejjah jew il-ħsejjes huma kwistjonijiet susegwenti għall-irwol legali tal-esponenti. Filfatt, dawn l-elementi ma ġew speċifikati bl-ebda mod lill-appellanta mill-Awtorità esponenti. Illi madankollu, kif ser jiġi pruvat, l-esponenti ħadet in konsiderazzjoni l-elementi kollha relattivi għall-applikazzjoni tal-appellanta, inkluz dik l-informazzjoni kollha provduta mill-istess appellanta. Illi fir-rigward ta' jekk għandux ikun hemm kundizzjonijiet speċifiċi għall-dan l- encroachment, minflok jiġi rifjutat, jiġi rilevat illi d-deċiżjoni tar-rifjut hijja ibbażata b'mod ċar fuq l-użu tal-art f'żona residenzjali (u mhux tal-ħsejjew jew rwejjaħ), u huwa għalhekk ukoll illi l-esponenti sostniet lilha innifsha billi kwotat il-policy P2 -OCA. Għalldaqstant, l-imposizzjoni ta' kundizzjonijiet fuq titlu prekarju m'huwa ser ibiddel xejn fil-mod ta' kif ser tintuża din l-art mill-appellanta. Illi l-eżami tal-proporzjonalita' f' dan il-każ m'ghandux ikun wieħed dwar proporzjonalita fuq il-hsejjes jew irwejjah vis-a-vis id-deċizjoni tar-rifjut, iżda dwar l-użu privat ta' art pubblika f' żona residenzjali, vis-a-vis l-interessi tal-pubbliku u l-aħjar użu tal-art. Illi fir-rigward tat-talbiet mressqa mill-appellanta, l-esponenti umilment tissottometti, illi kif ġie ritenut minn dan l-Onorabbli Tribunal hekk presedut f' diversi deċiżjonijiet, huwa m'huwiex mgħoni bis-seta' li jissostitwixxi id-diskrezzjoni tal-Awtorità esponenti. Għaldaqstant, dan l-Onorabbli tribunal għandu jiċħad it-talbiet kollha mressqa quddiemu mill- appellanta, u dan bl-ispejjez interament għall-istess appellanta. Salv eċċezzjonijiet ulterjuri fil-fatt u fid-dritt." Ra d-dokumenti kollha ppreżentati; Sema' x-xhieda; Ra n-noti ta' sottomissjonijiet rispettivi tal-partijiet; Ra li din il-kawża ġiet differita għas-sentenza; Ikkunsidra: Fattispecie tal-każ Ir-rikorrenti applikat mal-Awtorita' intimata (Applikazzjoni GLA12/2020/0503) sabiex tqiegħed kiosk u sitt imwejjed u siġġijiet fi Triq ix-Xwejni Marsalforn Għawdex fejn intalab il-kunsens tal-Awtorita' tal-Artijiet biex tissottometti Paġna 10 minn 19 Development Planning Application a tenur ta' l-artikolu 71(4) tal-Kap 552 tal- Liġijiet ta' Malta. Ir-rikorrenti rċeviet ittra datata 25 ta' Jannar 2021 fejn l-applikazzjoni ġiet miċħuda. L-istess rikorrenti ħasset ruħha aggravata b' din id-deċiżjoni u ntavolat dan l-appell. Permezz ta' din il-proċedura, it-Tribunal qed jintalab iħassar u jirrevoka d-deċiżjoni tal-Awtorita' intimata tal-25 ta' Jannar 2021 u "minflok jilqa' l-applikazzjon sureferita tal-esponenti billi taghti l-kunsens taghha u tissottometti Development Planning Application a tenur tal-Artikolu 71(4) tal-Kap 552 tal-Ligijiet ta' Malta". L-Awtorita' ta' l-Artijiet oġġezzjonat għal tali talba. Ikkunsidra Xhieda prodotta Ir-rikorrenti xehdet permezz ta' affidavit fejn spjegat li hija ġiet flimkien mal- familja tagħha sabiex tgħix ħajja aħjar. Spjegat li nvestiet biex tiftaħ kiosk fix- Xwejni Għajnsielem. Dan huwa post fejn huwa qrib id-dar fejn qed tabita flimkien mal-familja tagħha. F' dan il-kiosk, hija tipprepara slushes, juices, smoothies, crepes u cold sandwiches. Sostniet li ma għandhiex forn, jew xi generator. Qalet li għandha l-elettriku peress li tieħu mingħand l-Enemalta permezz ta' meter. Insistiet li hija sitwata f' distanza regolari miż-żewġ kiosks l-oħra u mir-ristoranti li hemm f' dik l-area. Spjegat li t-talba tagħha li jkollha parti minn art pubblika fejn tagħmel siġġijiet u mwejjed hija essenjzali għan-negozju tgħha. Sosniet li anke l-kiosks u ristoranti l- oħra għandhom tali siġġijiet u mwejjed. Insistiet li t-talba tagħha ma hija ser tikkaġuna l-ebda dannu lil persuni jew lil ambjenti tal-madwar. Il-Perit Josmar D’gostino xehed li huwa ġie mitlub jagħmel site plan għall-installation għad-dawl minn Agnese Reiff qrib ix-Xwejni. Spjega li t-talba kienet sabiex jitniżżel meter minn mas-supply li jkun hemm. Spjega li huwa kien immarka l-eqreb arblu li kien hemm. Sostna li wara dan il-post in kwistjoni, hemm ħajt għoli u m' In kontroeżami, huwa kkonferma li l-inkarigu tiegħu kien biss biex japplika għal Spjega li huwa ma daħalx fid-desinjazzjoni ta' din iż-żona. Paġna 11 minn 19 Il-Perit Ramona D’gostino xehdet li r-rikorrenti nkarigatha sabiex tissottometti applikazzjoni mal-Awtorita' ta' l-Artijiet in konnessjoni mal-kiosk tagħha. Ikkonfermat li hija lestiet il-pjanti li ġew sottomessi f' Settembru 2020. Sostniet li meta wasal ir-rifjut, hija eżaminat ftit il-policy P2 u sosniet li s-sit propost ma kien qed itellef l-ebda waħda minn dawk il-kondizzjonijiet imsemmija f' dik il-policy. Sostniet li s-sit intgħażel mir-rikorrenti u ma kienx jidher li kien ser ikun ta' xi interferenza peress li kien hemm kiosks oħra fil-viċinanzi, ma kien ser itellef l-ebda traffiku jew pubbliku u inoltre wara s-sit kien hemm art li ma kinitx żviluppatha. In kontroeżami, hija kkonfermat li wara li ġiet sottomessa l-applikazzjoni, la hi u lanqas il-klijenta tagħha ma rċivew xejn, sakemm ma' rċivew ir-rifjut. Sostniet li l- kiosk tar-rikorrenti jipprovdi xorb u qiegħed fuq ir-roti, fis-sens li jista' jiċċaqlaq minn post għall-ieħor. Ikkonfermat li dan mhuwiex fiss bħalma huma l-kiosks l- oħra li hemm flinħawi. Il-Perit ikkonfermat li hija ċċekjat id-desinjazzjoni ta' din iż-żona u li din hija żona residenzjali. In rieżami, hija kkonfermat li żona residenzjali hija stabbilita mill-Awtorita' tal- Ippjanar. Sostniet li hija mhijiex infurmata dwar liema Awtorita' ħarġet il-policy in kwistjoni. Qalet li fid-dawl tal-policy li ma jistax ikun hemm kiosks differenti f' distanza ta' ħamsin metru fejn xulxin, il-Perit sostniet li l-kiosk tar-rikorrenti qed ibiegħ juices u affarijiet ta' dan it-tip. Kenneth Portelli Cachia ppreżenta kopja tal-permessi, inkluż permessi għall-imwejjed u siġġijiet, li hemm fl-area tax-Xwejni. Spjega li l-kuntratti li hemm f' Marsalforn huma sostanzjali, iżda spjega li hemmhekk hemm Master Plan. Xehed li l- applikazzjoni tar-rikorrenti ġiet miċħuda minħabba li saret fiż-żona residenzjali. Ikkonferma li l-istabbilimenti fix-Xwejni li għandhom permessi ma jinsabux fiż- żona residenzjali, mentri dawk f' Marsalforn, inħarġu in linea mal-Master Plan. Spjega wkoll li ma' kiosks, id-direzzjoni li għandhom hi li ma jingħatawx imwejjed u siġġijiet. Sostna li l-kiosks li hemm fix-Xwejni għandhom permess għal kiosk, iżda mhux għal siġġijiet u mwejjed. Spjega li billi s-sit kien f' żona residenzjali u għalhekk ġiet rifjutata. Spjega li kien tkellem mal-perita nkarigata mill-applikanta u wara li spjegalha fuq din il-kwistjoni, kien issuġġerixxa biex tapplika x' imkien ieħor. Huwa spjega li r-raġuni tar-rifjut kienet għaliex kienet f' żona residenzjali. Ir-raġuni msemmija abbażi tal-policy P2 kienet ħaġa oħra. Ikkonferma li meta jkun hemm Master Plan, ikun sar studju tal- area u l-permessi jistgħu jinħarġu biss in linea mal-Master Plan. In kontroeżami, huwa spjega li fl-area tax-Xwejni u ta' Għajnsielem ma hemmx kiosks f' żona residenzjali. Ikkonferma li l-Awtorita' ma ħarġet l-ebda permess għal kiosk biex jkollu mwejjed u siġġijiet. Spjega li d-direzzjoni li għandha l-Awtorita' Paġna 12 minn 19 hija li ma jingħatawx mwejjed u siġġijiet ma' kiosks. Din id-direzzjoni toħroġ minn policy interna. In rieżami, huwa wera fuq Dok KD1 fejn huma l-kiosks li għandhom permess fl- area tax-Xwejni. Wera wkoll li hemm permess għal mwejjed u siġġijiet għal ristorant li hemm fix-Xwejni. Spjega li l-problema tas-sit li ntgħażel mill-applikanta huwa li dan imiss mal-bini u qiegħed f' żona residenzjali. Ikkonferma li jekk is-sit ikun fuq in-naħa l-oħra tat-triq, jista' jkun li din l-applikazzjoni tiġi kkunsidrata. Dana peress li n-naħa l-oħra tat-triq mhijiex ikkunsidrata bħala żona residenzjali. L-Inġinier Mark Chapman ippreżenta u kkonferma bil-ġurament tiegħu r-rapport ippreparat minnu u mmarkat bħala Dok A 100. Ikkunsidra Dan it-Tribunal sejjer jevalwa u jeżamina l-aggravji mressqa b' mod separat. L-ewwel aggravju Fl-ewwel aggravju, ir-rikorrenti sostniet li kien hemm nuqqas ta' motivazzjoni fid- deċiżjoni mogħtija mill-awtorita' intimata. Dan it-Tribunal iqis li l-Awtorita' ta' l-Artijiet mmotivat id-deċiżjoni tagħha peress li fiha indikat b' mod ċar li r-raġuni għalfejn din l-applikazzjoni qed tiġi miċħuda hija peress li l-applikazzjoni saret fuq żona residenzjali. F' dan ir-rigward, it-Tribunal jagħmel referenza għas-sentenza tiegħu hekk kif diversament ippresedut mogħtija fit-18 ta' Diċembru 2020 Rikors Numru 36/2020 fl-ismijiet Salvatore Pullicino u martu Yvonne Pullicino vs L-Awtorita` tal-Artijiet fejn intqal: "Illi permezz tal-ewwel aggravju taghhom ir-rikorrenti jsostnu illi d-decizjoni appellata hija nieqsa minn motivazzjoni xierqa. Illi kif intqal iktar 'il fuq il-motivazzjoni tad- decizjoni hija li kienu rrizultaw xi nuqqasijiet fl-istima tal-Perit. Illi huwa mistenni li persuna li tircievi decizjoni amministrattiva tkun tista' tifhem l- istess sabiex jekk thossha aggravata tinterponi appell. Illi f'dan il-kaz huwa minnu li r-raguni moghtija hija wahda pjuttost xotta u minghajr hafna elaborazzjoni, pero` t- Tribunal iqis illi r-rikorrenti xorta tpoggew fi stat li jistghu jikkontestaw tali decizjoni, kif fil-fatt ghamlu. Illi t-Tribunal jirrileva illi l-Awtorita` intimata mhix korp gudizzjarju jew kwazi-gudizzjarju, izda korp regolatur fejn tidhol art pubblika. Illi ghalkemm huwa awspikabbli li d-decizjonijiet ta' awtorita` pubblika jkunu cari, dan Paġna 13 minn 19 ma jfissirx illi jridu jkunu elaborati daqs li kieku qieghda tigi pronunzjata xi sentenza ta' xi tribunal jew qorti." Fil-każ odjern, dan it-Tribunal iqis li r-rikorrenti tpoġġiet f' pożizzjoni li tifhem illi r-raġuni prinċipali tar-rifjut kienet in-natura taż-żona li hija applikat fuqha (senjatament żona residenzjali). In oltre, saret referenza wkoll għall-policy P2 ta' l- OCA policy sabiex ir-rikorrenti tkun tista' tifhem iktar ir-raġuni wara r-rifjut. Per konsegwenza, fl-appell tagħha, ir-rikorrenti qajjmet it-tieni, it-tielet u r-raba' aggravvji li kjarament jittrattaw l-motivazzjoni wara r-rifjut da parti ta' l-awtorita' intimata. F' dan l-istess aggravvju, ir-rikorrenti argumentat li ma jagħmilx sens il-mod kif ġiet definita u kkunsidrata żona residenzjali, kif ukoll li lanqas jagħmel sens li l- Awtorita' qieset żona residenzjali in linea ma' kif l-Awtorita' ta' l-Ippjanar tiddefinixxi żona residenzjali meta din mhijiex kwistjoni ta' żvilupp iżda sempliċi encroachment. Dan it-Tribunal jaqbel ma' dak li sostniet l-Awtorita' intimata fis-sens li anke t- tqegħid ta' kiosk huwa ikkunsidrat bħala forma ta' żvilupp, u dana fl-isfond li huwa neċessarju li ssir applikazzjoni ad hoc sabiex tali tqegħid jiġi approvat. Anke dak li għandu jiġi allokat b' titolu ta' encroachment għandhu jkun in linea mal-użu determinat għal sit partikolari. Jiġi osservat ukoll li l-għan wara l-OCA Policy huwa li l-proċess amministrattiv jiġi faċilitat b' dan li l-awtoritajiet involuti (inklużi fost oħrajn l-Awtorita' ta' l-Ippjanar u l-Awtorita' ta' l-Artijiet) isegwu l-istess prinċipji bħala bażi għad-deċiżjonijiet tagħhom. Dak li jikkostitwixxi żona residenzjali jemerġi minn dak determinat mill-Awtorita' rispettiva, u ċioe' l-Awtorita' tal- Ippjanar. L-Awtorita' ta' l-Artijiet għandha l-kompitu li fl-amministrazzjoni ta' l- art pubblika, tiżgura li kwalunkwe użu li jkun ser isir fuq art pubblika ikun jikkorrisspondi mal-iskemi ta' l-ippjanar fuq l-istess art. Għaldaqstant, din l- argumentazzjoni da parti tar-rikorrenti hija waħda infondata peress li l-Awtorita' ta' l-Artijiet straħet fuq d-desinjazzjoni ta’ l-area in kwistjoni hekk kif mogħtija mill- Awtorita’ kompetenti f’ dan ir-rigward, u ċioe’ l-Awtorita’ ta’ l-Ippjanar. F’ dan l-aggravju, ir-rikorrenti argumentat ukoll li deċiżjoni li tagħmel referenza għal policy li hija open-ended mhix motivata. Dana stante li Policy P2 tgħid biss li permessi normalment ma jingħatawx minħabba rwejjaħ u ħsejjes. Ġie argumentat li ma saret ebda indaġni mill-Awtorita’ sabiex jiġi stabbilit jekk l-impjant tar- rikorrenti huwiex ser jipproduċi ħsejjes u rwejjaħ u addirittura l-istess rikorrenti pproduċiet żewġ rapporti li juru li l-attivita’ tagħha mhijiex ser toħloq ħsejjes u rwejjaħ jew kwalunkwe inkonvenjent barra l-parametri legali. Per konsegwenza, ġie wkoll argumentat li l-fatt li fil-Policy P2 ma hemmx outright prohibition għal outside catering areas f’ żoni residenzjali, ipoġġi l-oneru fuq l-awtorita’ li tispjega għaliex irrifjutat l-applikazzjoni. Paġna 14 minn 19 It-Tribunal iqis li d-deċiżjoni ta' rifjut kienet waħda ċara fis-sens li l-użu mitlub ma kienx kompatibbli ma' żona residenzjali. Ulterjorment ġie wkoll aġġunt li l- applikazzjoni hija in vjolazzjoni tal-general objectives ta' Policy 2 ta' l-OCA. Il-Policy 2 taqra li: It-Tribunal iqis li l-Awtorita' mxiet b' mod korrett u in linea mal-prassi normali li tittieħed f' ċirkostanzi simili in linea ma' din il-policy appena ċitata. Id-deċiżjoni li waslet għaliha l-Awtorita' kienet li l-użu mitlub u ċioe' dak ta' operat ta' kiosk Paġna 15 minn 19 flimkien ma' tqegħid ta' mwejjed u siġġijiet ma huwiex kompatibbli ma' użu ta' art pubblika f' żona residenzjali. Tali deċiżjoni ntlaħqet wara li l-awtorita' intimata qieset u kkunsidrat tali talba għal kiosk skont il-konsiderazzjonijiet li hija tagħmel fir-rigward ta' kwalunkwe kiosk ieħor. Finalment f' dan l-aggravju, saru wkoll rimarki dwar il-Master Plan u li huwa assurd u kontradittorju li fejn jidħol il-Master Plan l-policy 2 ma tapplikax jew tiġi sorvolata. It-Tribunal iqis li minn qari ta' l-istess policy 2 hemm speċifikat li meta jkun hemm Master Plan, dan jissorvola kwalunkwe pjan lokali ieħor f' dik iż-żona partikolari, bil-konsegwenza, li huwa dak li jistipola l-Master Plan li jkun applikabbli. Dan l-aggravju qiegħed għalhekk jiġi micħud. Ikkunsidra It-tieni aggravju F' dan l-aggravju, intqal li kienet il-perit tal-awtorita' li ħadet id-deċiżjoni u mhux l-awtorita'. Din il-parti ta' l-aggravju wkoll sejra tiġi miċħuda. Mix-xhieda mogħtija minn Kenneth Portelli Cachia in rappreżentanza tal-Awtorita' ta' l-Artijiet, ħareġ b' mod ċar li huwa l-Kumitat fi ħdan l-Awtorita' li ħa d-deċiżjoni u dana wara li l-Perit tal- Awtorita', li kienet tifforma parti mill-istess Kumitat, identifikat in-natura taż-żona. Il-fatt li l-Kumitat fl-aħħar wasal biex segwa dak irrakomandat mill-Perit, ma jfissirx li l-kumitat ma utiliżżax id-diskrezzjoni tiegħu. F' dan l-aggravju, ir-rikorrenti sostniet li ftit metri 'l bogħod hemm fixed hawker li għandu l-permess u sa anke nħareġ permess għal numru ta' mwejjed u siġġijiet għal Seagulls Snack Bar. Ġie argumentat li ma għandhux jkun hemm distinzjoni bejn snack bar u kiosk peress li t-tip ta' servizz li jipprovdu huwa identiku. Intqal ukoll li ftit metri 'l bogħod hemm ukoll kiosks li għandhom diversi mwejjed u siġġijiet. Per konsegwenza, ir-rikorrenti sostniet li d-deċiżjoni tal-Awtorita' hija irraġonevoli peress li dawk l-inħawi ġia' huma kommessi b' catering establishments u kiosks oħra. It-Tribunal iqis li mill-provi prodotti, l-Awtorita' intimata għamlitha ċara li hija qatt ma tat permess ta' encroachment għall-kiosk jew fixed hawker fiż-żona residenzjali. Mill-istess xhieda ta' Kenneth Portelli Cachia, irriżulta wkoll li permess għal siġġijiet u mwejjed biswit kiosk ma jingħatax u dana minħabba li l-użu huwa differenti bejn Kif issottomettiet l-Awtorita' ta' l-Artijiet, il-konsiderazzjonijiet li jsiru, jvarjaw fir-rigward ta’ kiosks fejn pereżempju tittieħed in konsiderazzjoni it- tip ta’ liċenzja tal-bejjiegħ u d-distanza minn kiosks oħra. Ovvjament, apparti li kull applikazzjoni tiġi eżaminata b’ mod individwali u skont iċ-ċirkostanzi speċifiċi ta’ kull każ. Paġna 16 minn 19 It-Tribunal ma jqisx li r-rikorrenti tista' sserraħ fuq il-fatt li hemm kiosks oħra li ftit il-metri 'l bogħod għandhom imwejjed u siġġijiet. Kif irriżulta, dan qed isir b' mod illegali. Dan l-abbuż iżda ma jistax iwassal biex ikun argument validu li in vista ta' tali aġir illegali ta' terzi, id-deċiżjoni ta' l-awtorita' ntimata kienet waħda irragonevoli. Mill-provi prodotti, ma rriżultax li kien hemm kiosks fiż-żona residenzjali. Il-kiosks li hemm huma fl-area viċina għall-baħar, liema area lanqas ma hija żona residenzjali. Irriżulta wkoll li dawn il-kiosks li hemm fl-area viċina għall- baħar ma ngħatawx permess biex ikollhom imwejjed u siġġijiet. Għaldaqstant, dan l-aggravju sejjer jiġi miċħud ukoll. Ikkunsidra It-Tielet Aggravju F' dan l-aggravju, ir-rikorrenti reġgħet qajjmet il-kwistjoni ta' l-applikabbilita' tal- Master Plan. Sostniet li l-fatt li l-Policy 2 tapplika għal Qbajjar u ma tapplikax għal Għajnsielem minħabba l-Master Plan tammonta għal trattament differenti. Sosniet li biex ma jkunx hemm diskriminazzjoni, it-trattament differenti jrid ikollu raġuni oġġettiva u l-eżistenza ta' Master Plan mhijiex raġuni oġġettiva għax l-irwejjaħ u ħsejjes se jkunu hemm minkejja l-eżistenza tal-Master Plan. It-Tribunal iqis li sabiex tirnexxi allegazzjoni ta' diskriminazzjoni, trid tissussisti sitwazzjoni fejn persuna tiġi trattata b' mod differenti minn ħaddiehor minħabba ċertu karatteristiċi u dana nonostante li ċ-ċirkostanzi jkunu identiċi. Irid jkun hemm sitwazzjoni fejn iċ-ċirkostanzi jkunu identiċi ('like with like'). Fil-każ odjern, dak li qed targumenta r-rikorrenti huwa li l-fatt li hemm Master Plan f' Marsalforn mhijiex raġuni oġġettiva għal trattament differenti. It-Tribunal iqis li sabiex jinħareġ Master Plan, ikun sar studju estensiv dwar l-area in kwistjoni, sabiex b' hekk l-interessi ta' kull parti jiġu salvagwardjati. Il-fatt innifsu li sar Master Plan għall-bajja ta' Għajnsielem juri li ċ-ċirkostanzi ta' dawk l-ambjenti huma differenti għal dawk tal-Qbajjar u x-Xwejni. Il-bżonnijiet tal-bajja ta' Għajnsielem huma differenti minn dawk tal-bajja tal-Qbajjar u/jew tax-Xwejni. It- Tribunal ma ġie muri l-ebda sitwazzjoni fejn meta mqabbel like with like, jirriżulta li ngħata xi permess lil terzi persuni bħal dak li qed titlob li tingħata r-rikorrenti. Id-deċiżjoni tal-intimata għalhekk lanqas ma kienet waħda diskriminatorja. proprju imnedija sabiex kull awtorita` tieħu d-deċiżjonijet tagħha bażati fuq "a It-Tribunal josserva illi teżisti policy maqbula bejn diversi awtoritajiet pubbliċi, fosthom il-predeċessur tal-Awtorita` ta' l-Artijiet, il-Government Property Division, u wkoll l-Awtorita` ta' l-Artijiet fejn ġew stabbiliti numru ta' gwidi u Paġna 17 minn 19 standards li għandhom jiġu osservati fil-proċessar ta' applikazzjonijiet għal żvilupp relatat mal-catering fuq spazji pubbliċi fuq barra. Illi kif ġia' ġie ċitat iktar 'il fuq f' din id-deċiżjoni, fl-istess OCA policy hemm imniżżel li fejn hemm approvat Master Plan, l-applikazzjonijiet għandhom jiġu regolati u assessjati in linea ma' tali Master Plan. Illi dan it-Tribunal iqis li kuntrarjament għal dak sottomess mir-rikorrent, l- Awtorita` intimata kienet tkun qed tonqos mid-doveri tagħha kieku b' xi mod qieset u applikat dak li hemm regolat bil-Master Plan għall-area rigwardanti l- applikazzjoni tar-rikorrenti, li ċertament ma taqax fl-ambitu tal-Master Plan ta' Għajnsielem. Ikkunsidra Ir-Raba' Aggravju Ġie argumentat li d-deċiżjoni lanqas kienet waħda proporzjonata, peress li l- awtorita' naqset li tikkunsidra jekk ser ikunx hemm irwejjaħ u ħsejjes u x' tip ta' impjant ser jiġi utiliżżat. Ma saru l-ebda verfiki filwaqt li r-rapporti tekniċi eżebiti juri li l-attivita' tar-rikorrenti mhi ser toħloq l-ebda ħsejjes u rwejjaħ. It-Tribunal iqis li r-raġuni tar-rifjut ta' l-Awtorita' kienet ċara fis-sens li din seħħet minħabba li l-applikazzjoni saret fuq żona residenzjali. Ulterjoralment, in kwantu dan l-aggravju huwa bbażat fuq il-kontenut tar-rapport ġuramentat ta' l-inġinier Mark Chapman, it-Tribunal iqis li r-rapport tal-Inginier Mark Chapman huwa bbażat fuq dak li sostniet miegħu r-rikorrenti mingħajr ma' dan effettivament għamel il-verifiki u l-kostatazzjonijiet tiegħu. In fatti, fir-rapport ġie ndikat li: It-Tribunal iqis li anke waqt is-smigħ ta' din il-kawża, ir-rappreżentant ta' l- Awtorita' intimata ssuġerixxa li l-applikazzjoni tar-rikorrenti kellha ssir fuq post ieħor li jiġi fuq in-naħa l-oħra tat-triq u eqreb għal kiosks li hemm. Dana stante li fuq dik in-naħa, iż-żona mhijiex delinjata bħala żona residenzjali. In oltre, dan ikun in linea ma' clustering li huwa wkoll kriterju stipulat fil-policy 2 tal-OCA. Għaldaqstant, mill-assjem tal-provi prodotti jirriżulta għalhekk illi d-deċiżjoni tal- awtorita' intimata kienet waħda raġjonevoli u skont kif trid il-liġi. Paġna 18 minn 19 Decide Għal dawn ir-raġunijiet hawn fuq sottomessi, dan l-Onorabbli Tribunal qed jiċħad l-appell tar-rikorrenti bl-ispejjeż kollha kontra l-istess rikorrenti. (ft) Maġistrat Dr. Simone James President tat-Tribunal ta' Reviżjoni Amministrattiva (ft) Silvio Blanshard D/Reġistratur Vera D'Amico Għar-Reġistratur 9.08.2021 – Trib3.2021 – Vitiello Agnese vs Awtorita tal-Artijiet 6185 Paġna 19 minn 19